《未至普照寺道中作》
明代·程敏政

石梁湾曲水沉沉，路下峰腰半不禁。风外茶烟知寺近，云中鸡唱觉村深。

病多宜享山林福，才薄难胜利济心。且为渔樵增故事，临流先续采芝吟。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。